03/vol. 13 Jurnalul Oficial al Uniunii Europene 9 31993R1662 L 158/16 JURNALUL OFICIAL AL COMUNITĂȚILOR EUROPENE 30.6.1993 REGULAMENTUL (CEE) NR. 1662/93 AL COMISIEI din 29 iunie 1993 de stabilire a normelor de aplicare a Regulamentului (CEE) nr. 404/93 al Consiliului în ceea ce privește măsurile de protecție în sectorul bananelor COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul (CEE) nr. 404/93 al Consiliului din 13 februarie 1993 privind organizarea comună a pieței în sectorul bananelor (!), în special articolul 23, întrucât Regulamentul (CEE) nr. 404/93 prevede, la articolul 23 alineatul (1), posibilitatea de a se lua măsuri corespunzătoare în cazul în care, în Comunitate, piața unuia sau a mai multora dintre produsele prevăzute la articolul 1 riscă să suporte sau suportă, date fiind importurile și exporturile, perturbări grave care pot pune în pericol obiectivele articolului 39 din tratat; întrucât aceste măsuri se referă la comerțul cu țările terțe și întrucât ele se aplică până la dispariția riscului de perturbare sau a perturbării; întrucât este necesar să se definească elementele principale care permit să se aprecieze dacă, în Comunitate, piaţa este sau riscă să fie grav perturbată; întrucât este necesar să se aprecieze situaţia pieței Comunității ținând seama, în plus față de elementele proprii pieţei înseși, de elementele legate de evoluția comerţului; întrucât este necesar să se definească tipul de măsuri care pot fi luate în aplicarea articolului 23 din Regulamentul (CEE) nr. 404/93; întrucât respectivele măsuri trebuie să fie de natură a remedia riscurile de perturbare sau perturbările care rezultă din comerţul cu țările terţe; întrucât măsurile care urmează să fie luate trebuie să fie proporţionale cu circumstanțele pentru a evita ca ele să aibă alte efecte decât cele dorite; întrucât, astfel, măsurile pre- conizate nu sunt limitative; întrucât este necesar, într-adevăr, să se rezerve posibilitatea de a lua alte măsuri cu efecte comparabile sau chiar mai puțin restrictive, pentru a le adapta naturii și gravității riscului de perturbare sau perturbării pieței comunitare; întrucât Comitetul de gestionare a bananelor nu a emis un aviz în termenul stabilit de președinte, () JOL47,25.21993,p. 1. ADOPTĂ PREZENTUL REGULAMENT: Articolul 1 Pentru a aprecia dacă piața comunitară a unuia sau a mai multora dintre produsele prevăzute la articolul 1 din Regulamentul (CEE) nr. 404/93 riscă să suporte sau suportă, date fiind importurile și exporturile, perturbări grave în sensul articolului 23 din regulamentul menționat anterior, se ține seama în special de: (a) volumul importurilor sau al exporturilor realizate sau previ- zibile; (b) volumul producției comunitare și al comercializării bananelor comunitare; (c) disponibilitățile de produse pe piaţa Comunității; (d) preţurile constatate pentru produsele indigene pe piața Comu- nității sau evoluția previzibilă a acestor preţuri, în special de tendința lor spre o scădere sau o creștere excesivă față de cursurile din ultimii ani; (e) cursurile constatate pe piața Comunității pentru produsele care provin din țări terțe, în special de tendința lor spre o scă- dere excesivă. Articolul 2 (1) Măsurile care pot fi luate în aplicarea articolului 23 alinea- tele (2) și (3) din Regulamentul (CEE) nr. 404/93 sunt în special: — suspendarea importurilor sau a exporturilor; — suspendarea totală sau parţială a eliberării certificatelor de import sau a certificatelor de export; — introducerea certificatelor de import și a certificatelor de export; — introducerea unui preţ minim la import pentru produsele care nu sunt supuse contingentului tarifar la import; — introducerea unei prelevări export. (2) Măsurile luate în aplicarea articolului 23 din Regulamentul (CEE) nr. 404/93 se pot limita la anumite produse.